**ОБАВЕШТЕЊЕ ЗА НИО**

**у вези са процедуром укључивања на пројекте талентованих младих истраживача - студената докторских академских студија за укључивање у научноистраживачки рад у акредитованим научноистраживачким организацијама**

**по ТРЕЋЕМ ПОЗИВУ**

1. Научноистраживачке организације (НИО) младог истраживача - студената докторских академских студија укључују у рад НИО на одређено време, до завршетка докторских академских студија, с тим што се за сваку календарску годину закључују уговор/анекс уговора о раду, имајући у виду праћење редовности у студирању (година за годину).

НИО су у обавези да приликом закључења уговора о раду имају у виду прописе који се односе на рок подношења пријаве на обавезно социјално осигурање, те да у складу са тим дефинишу ступање на рад (уколико је датум ступања на рад у првој половини месеца, истраживач ће бити финансиран у пуном месечном износу, а у случају да је ступање на рад у другој половини месеца финансира се са половином месечног износа накнаде за научноистраживачки рад).

1. Обавеза НИО је да спроведе процедуру избора у звање (истраживач приправник, истраживач сарадник) и достави Министарству Уговор о раду, МА-образац и Одлуку о избору у звање, кад га запосли, а потврду да је покренут поступак издају истрживачу приликом подношења пријаве на овај позив.

Кандидати који су у радном односу у акредитованој научноистраживачкој организацији

такође достављају Уговор о раду и МА-образац.

1. Укључивање до 31.12.2019. године, на пројекте из Програма ОИ/ТР/ИИИ у текућем циклусу истраживања, врши се у складу са процедуром по којој се закључују анекси о реализацији пројеката у текућем циклусу истраживања (сагласност НИО и руководиоца пројекта).
2. Број младих истраживача са којима НИО закључује уговор о раду на одређено време до 31.12.2019. године, не урачунава се у максимални број запослених на неодређено време одобрен НИО Одлуком Владе (Министарство је од стране Генералног секретаријата Владе обавештено да је Министарство финансија доставило мишљење број: 112-01-91/2018-03 од 20.02.2018. године, у којем се истиче да имајући у виду да су истраживачи-студенти запослени на одређено време док траје пројекатни циклус, њихов број није саставни део Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за односну годину). Након овог рока, а у случају продужења важења Уредбе о поступку за прибављање сагласности за ново запошљавање и додатно радно ангажовање код корисника јавних средстава у наредној години, потребно је водити рачуна да ли укупан број запослених на одређено време или по другим основама из Уредбе прелази 10% од укупног броја запослених код тог корисника, јер уколико прелази тај проценат, потребно је да НИО затражи сагласност у складу са том Уредбом.